Na temelju članka 8., a u svezi s člankom 7. Zakona o ministarskim, vladinim i drugi imenovanjima Federacije Bosne i Hercegovine („Službene novine Federacije BiH“, br: 12/03 i 34/03 i 65/13), članka 71. stavka 4. i 5. Zakona o zdravstvenoj zaštiti („Službene novine Federacije BiH, br: 46/10 i 75/13) i Odluke o kriterijima za imenovanje u nadzorno vijeće federalnih zdravstvenih zavoda i zdravstvenih ustanova čiji je osnivač jedna ili više županija i Federacija Bosne i Hercegovine zajedno („Službene novine Federacije BiH, broj 38/11), Ministarstvo zdravstva, rada i socijalne skrbi Hercegovačko-neretvanske županije-kantona raspisuje:

**JAVNI OGLAS**

**ZA UPRAŽNJENU POZICIJU U NADZORNOM VIJEĆU**

**U SVEUČILIŠNOJ KLINIČKOJ BOLNICI MOSTAR**

1. **UPRAŽNJENA POZICIJA**

Oglašava se upražnjena pozicija u Nadzornom vijeću **Sveučilišne kliničke bolnice Mostar** (u daljnjem tekstu: SKB Mostar)i to jedan (1) član iz Hercegovačko-neretvanske županije-kantona, kao suosnivača.

**2. OPIS UPRAŽNJENE POZICIJE**

Suglasno članku 72. Zakona o zdravstvenoj zaštiti („Službene novine Federacije BiH“, broj: 46/10 i 75/13) Nadzorno vijeće zdravstvene ustanove:

* analizira izvješće o poslovanju zdravstvene ustanove,
* u obavljaju nadzora nad uporabom sredstava za rad, pregleda godišnje izvješće o poslovanju i godišnji obračun,
* pregleda i provjerava urednost i zakonitost vođenja poslovnih knjiga.

Nadzorno vijeće sačinjava godišnje izvješće o poslovanju zdravstvene ustanove na temelju obavljenih gore navedenih aktivnosti, te pregleda izvješće o radu ravnatelja i upravnog vijeća zdravstvene ustanove. Navedeno izvješće nadzorno vijeće dostavlja osnivaču, upravnom vijeću i ravnatelju zdravstvene ustanove.

1. **MANDAT**

Predsjednik i članovi Nadzornog vijeća imenuju se na razdoblje od četiri godine, s mogućnošću ponovnog izbora, a najviše za još jedno mandatno razdoblje.

1. **OPĆI UVIJETI**

U Nadzorno vijeće SKB Mostar može biti izabran kandidat koji ispunjava slijedeće opće i posebne uvjete:

* da je državljanin Bosne i Hercegovine, (*dokaz: uvjerenje o državljanstvu ne starije od tri mjeseca)*
* da je stariji od 18 godina *(dokaz: rodni list ili ovjerena preslika osobne iskaznice CIPS-a);*
* da nije otpušten iz državne službe kao rezultat disciplinske mjere na bilo kojoj razini vlasti u Bosni i Hercegovini u razdoblju od tri godine prije kandidiranja, *(dokaz: potpisana izjava od strane kandidata i ovjerena od strane nadležnog tijela ne starija od tri mjeseca),*
* da nije obuhvaćen odredbama članka IX. 1. Ustava Bosne i Hercegovine *(dokaz: potpisana izjava od strane kandidata i ovjerena od strane nadležnog tijela ne starija od tri mjeseca),*
* da nije osuđivan za kazneno djelo nespojivo s funkcijom u nadzornom vijeću zdravstvene ustanove, *(dokaz: uvjerenje mjerodavnog ministarstva unutarnjih poslova – mjerodavne policijske uprave ne starije od tri mjeseca dužan je dostaviti samo kandidat koji bude izabran);*
* da mu nije izrečena zaštitna mjera u prekršajnom postupku, nespojiva s obavljanjem funkcije predsjednika odnosno člana nadzornog vijeće, *(dokaz: uvjerenje mjerodavnog suda ne starije od tri mjeseca dužan je dostaviti samo kandidat koji bude izabran),*
* da se protiv njega ne vodi kazneni postupak, *(dokaz: uvjerenje mjerodavnog suda ne starije od tri mjeseca dužan je dostaviti samo kandidat koji bude izabran),*
* da nije ravnatelj/direktor zdravstvene ustanove, *(dokaz: potpisana izjava od strane kandidata i ovjerena od strane nadležnog tijela ne starija od tri mjeseca),*
* da nema privatni i financijski interes u zdravstvenoj ustanovi u čije se nadzorno vijeće kandidira, *(dokaz: potpisana izjava od strane kandidata i ovjerena od strane nadležnog tijela ne starija od tri mjeseca),*
* da nije član ni u jednom upravnom odnosno nadzornom vijeću ustanove, zavoda, odnosno gospodarskog društva s većinskim državnim kapitalom *(dokaz: potpisana izjava od strane kandidata i ovjerena od strane nadležnog tijela ne starija od tri mjeseca).*

**5. POSEBNI UVJETI**

U Nadzorno vijeće SKB Mostar, a u svezi s člankom 71. stavak 3. Zakona o zdravstvenoj zaštiti, kandidira se osoba koja, pored ispunjavanja općih uvjeta iz točke 4. ovoga oglasa, ispunjava i slijedeće posebne uvijete:

* da ima završen VII. stupanj stručne spreme: zdravstvenog, pravnog ili ekonomskog usmjerenja *(dokaz: ovjerena preslika diplome),*
* da ima najmanje pet godina radnog iskustva na poslovima svog stručnog zvanja *(dokaz: potvrda o radnom iskustvu ne starija od tri mjeseca),*
* da ima stručno znanje iz djelatnosti zdravstvene ustanove u čije nadzorno vijeće se kandidira, te da je upućen u sadržaj i način njihova rada *(dokaz: potpisana izjava od strane kandidata i ovjerena od strane nadležnog tijela),*
* da ima radno iskustvo u oblasti zdravstvene zaštite, odnosno zdravstvenog osiguranja ili javnih financija *(dokaz: potpisana izjava od strane kandidata i ovjerena od strane nadležnog tijela).*

**6. POTREBNI DOKUMENTI**

Uz prijavu na oglas kandidati su dužni dostaviti dokaze o ispunjavanju općih i posebnih uvjeta kako je to navedeno u točki 4. i 5. ovog oglasa, kao i kraći životopis, adresu i kontakt telefon.

**7. PODNOŠENJE PRIJAVA**

Oglas za podnošenje prijava ostaje otvoren 15 dana od dana posljednjeg objavljivanja.

Obavijest o raspisivanju Javnog oglasa biti će objavljena u dnevnim tiskovinama „Večernji list“ i „Dnevni avaz“.

Cjelovit tekst Javnog oglasa biti će objavljen na web stranici Vlade HNŽ-K <https://www.vlada-hnz-k.ba/>, web stranici Ministarstva zdravstva, rada i socijalne skrbi HNŽ-K <https://www.mzrss-hnz-k.ba/> te u „Službenim novinama F BiH“

Prijave s dokazima o ispunjavanju uvjeta dostaviti osobno ili putem pošte, preporučeno, s naznakom na koverti „**Prijava na javni oglas za upražnjenu poziciju u Nadzornom vijeću Sveučilišne kliničke bolnice Mostar – ne otvarati“,** na sljedeću adresu

**Ministarstvo zdravstva, rada i socijalne skrbi HNŽ-K**

**Ulica Stjepana Radića broj 3.**

**88000 Mostar**

Neblagovremena i nepotpune prijave neće se uzeti u razmatranje.

Svi kandidati koji budu stavljeni na listu s užim izborom će biti pozvani na intervju pred Povjerenstvom za izbor.

U slučaju kada postoje dokazi da u postupku imenovanja nisu ispoštovani principi ili postupci utvrđeni Zakonom o ministarskim, vladinim i drugim imenovanjima Federacije Bosne i Hercegovine, bilo koji kandidat ili bilo koji član javnosti može podnijeti prigovor na konačno imenovanje sukladno Zakonu.